《今旦》
宋代·刘敞

今旦风凄冷，始觉阴气繁。白日无光彩，未敢启前轩。

卜居止容膝，他时用为叹。及此殊觉胜，闭塞有馀温。

拨弃当世虑，纵观上古言。禹稷称栉风，孔颜乐闭门。

穷通或相背，劳逸足自论。优游盖卒岁，达者尝有言。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。